stanford-oval/wikipedia huggingface dataset:
Wej Duj
ביקורת

הפרק זכה לביקורות חיוביות מאוד.
לפרק ציון 8.7 באתר האינטרנט IMDb. ציון זה הוא הגבוה ביותר מבין פרקי הסדרה (יחד עם הפרק העוקב: "First First Contact" ועם הפרק "No Small Parts" מהעונה הראשונה).
אלכס זלבן מאתר ה-Decider של הניו יורק פוסט, טען שמדובר בפרק הטוב ביותר של הסדרה, וכינה אותו "גרסה חדשה ורעננה של פורמט שלושת הסיפורים שהתפרסם בזכות סדרת פרקי "Treehouse of Horror" של משפחת סימפסון". הוא ציין שלא רק שהפרק מצחיק, מלא אקשן ומספק פתרון חכם שעומד בשורה אחת עם הטובים שבפרקי הזיכיון, אלא שהוא גם מצליח להגיע למהות של משמעות הסיפונים התחתונים בזיכיון.
האתר Trek Movie הכתיר את הפרק כטוב ביותר מבין כל פרקי הזיכיון ששודרו במהלך שנת 2021. האתר ציין לשבח גם את "Lost & Found", פרק הפתיחה של "פרודיג'י", ואת "Anomaly", הפרק השני בעונתה הרביעית של "דיסקברי", אך ציין שמעל כולם עמד הפרק "wej Duj", ש"חגג ובו בזמן פירק את מהות הסדרה". האתר ציין שהפרק מלא באופי, רגש, פעולה, ואהבה למסע בין כוכבים.
קית' דקנדידו מהאתר Tor.com של הוצאת הספרים טור כתב שהפרק יכול היה להיות פרק מילוי משעשע, אך במקום זאת יש בו התפתחות של הדמויות הראשיות, התקדמות משמעותית בעלילה, הצגת דמויות חדשות ומעניינות (ט'לין, שעתידה לחזור בעונתה השלישית של הסדרה) ומהווה עוד קפיצה דרמטית באיכות הפרקים ככל שהעונה השנייה מתקדמת.
אנתוני פסקל מהאתר Trek Movie ציין שמדובר בפרק שניכר בו שיוצרי הסדרה צברו ביטחון והחלו להעז יותר, בידיעה שקהל הצופים איתם. הוא השווה את הפרק לפרקים קלאסיים בהם נראו הצוותים כשהם לא בתפקיד, ובעיקר לפרק "Lower Decks" מ"הדור הבא" שעל שמו קרויה הסדרה. הוא ציין שההומור בפרק מרומז יותר מבפרקים אחרים, אך מצחיק, והחמיא לבמאי ששמר על קצב נכון וביצע מעברים חלקים בין הספינות השונות המופיעות בפרק. הוא ציין לטובה את סצנות האקשן, את התפתחות הדמויות השונות והקשרים ביניהן, ואת הדמויות החדשות שהוצגו בפרק. הוא סיכם שהפרק היה נועז, חדשני ועדיין נאמן לרוח הסדרה ומצחיק. הוא ציין שסצנת הסגירה המציגה את חללית הבורג היא "גאונית".
מייק פוטיט, מהאתר Fansided כתב שהפרק מאזן באופן מושלם ומספק בין קומדיה, דרמה ואומנות. הוא ציין שהפרק מעצים את המסר של מסע בין כוכבים לפיו למרות ההבדלים בינינו, יש בינינו הרבה יותר מן המשותף משאנחנו מבינים, אך שלמרות המסר הרציני של הפרק, הוא אינו פרק איטי, רציני ורגשני, והוא מלא משפטים קליטים שיהפכו לציטוטים מוכרים. פוטיט הוסיף שהפרק גורם לעולם של הסדרה להפוך עשיר יותר, מציג דמויות חדשות שמקבלות נופך מלא מיידית, ומקדם את העלילה באופן שגורם לנו להבין שאף על פי שמדובר בקומדיה, הרי שיש כאן משהו גדול בהרבה מבחינת עלילת הסדרה. הכתב ציין לשבח את המוזיקה שכתב כריס וסטלייק ושליוותה את סצנת הקרב בין הספינות, וטען שזו הנעימה מלאת ההשראה ביותר של המלחין עד כה.
בדרוג של סדרות הזיכיון באתר AARP דורגה הסדרה במקום האחרון מבין כלל הסדרות בזיכיון נכון ל-2022, אך המדרגים בחרו לציין את הפרק "wej Duj" כדוגמה לפרק שישמח את מעריצי הזיכיון.
יוצר הסדרה, מייק מקמהן, ציין את הפרק כאחד משני הפרקים האהובים עליו, יחד עם הפרק "I, Excretus". לדבריו הפרק היה הראשון בזיכיון "מסע בין כוכבים" שבו רואים גזעים שונים באינטראקציות בינם לבין עצמם, ללא בני אדם, שאינן ניסיון להראות כיצד גזע מסוים חורש מזימות במחשכים נגד הפדרציה. הוא הגדיר אותו כנקודת זינוק יצירתית שהייתה השראה לכותבים.
ביקורת > פרסים

| שנה | פרס | קטגוריה | מועמדות | תוצאה | מקורות |
| --- | --- | --- | --- | --- | --- |
| 2022 | פרס הוגו | ההצגה הדרמטית הקצרה הטובה ביותר | הפרק wej Duj | מקום שלישי |  |
ביצי פסחא ואזכורים

פרקי הסדרה מלאים ביצי פסחא שנוגעות בעיקר לזיכיון מסע בין כוכבים, אך גם לתרבות הפופולרית בכלל.
בפרק זה הופיעו, בין השאר, ביצי הפסחא הבאות:
שם הפרק, "wej Duj", מופיע בכתוביות הפתיחה בשפה הקלינגונית. זו הפעם הראשונה בתולדות הזיכיון שבה שם הפרק לא נכתב באותיות לטיניות. במקור התכוון יוצר הסדרה, מייק מקמהן, שכל כותרות נעימת הפתיחה, החל משם הסדרה וכלה בצוות המדבבים ואנשי ההפקה, יופיעו בכותרות בשפה הקלינגונית ובשפה הוולקנית לסירוגין. כשהבין שהמאמץ ליצור דקה ושמונה שניות נוספות של אנימציה יהיה גדול מכדי שיהיה שווה את עבודת האנימטורים, החליט שרק שם הפרק יופיע בשפה הקלינגונית.
כשבוימלר חושש שראנסום ישלח אותו לשרת במושבת עונשין בה ייאלץ לקיים יחסי מין עם האויב כדי להקים ציוויליזציה חדשה, מדובר באזכור לפרק "Birthright" בסדרה "הדור הבא", שבו וורף מגלה שבמושבת עונשין רומולאנית בה מוחזקים קלינגונים בשבי, התפתחה חברה שוויונית בה רומולאנים וקלינגונים חיים בשיתוף, לרבות בנושאי זוגיות וצאצאים משותפים.
במהלך הפרק נשמעת אזעקה, שמקפיצה את צוות ה"סריטוס" לעמדות כשרובם עדיין בבגדים אזרחיים. קפטן פרימן מגיעה לגשר כשהיא לבושה חולצת טי שעליה הכיתוב "ריטוס" ("RITOS") קיצור לשם הספינה, ה"סריטוס". החולצה היא מחווה לסצנה דומה בסדרה "דיסקברי" שבה התאמנו חברי צוות הספינה עם חולצות טי שעליהן הכיתוב "דיסקו" ("DISCO"), קיצור של "דיסקברי".
ספינת הבורג שמופיעה בסיום הפרק ממוספרת 90182. מספר זה הוא קוד מיקוד שאינו בשימוש במדינת קליפורניה. מדובר ברמז ל"סריטוס" שקרויה על שם עיירה במדינת קליפורניה, כמו כל הספינות מדגם זה.
בוימלר מציע שבמהלך הטיסה הארוכה, ישחקו במשחק "סטרטגמה", שהוצג בפרק "Peak Performance" ב"הדור הבא".
כשבוימלר יוצא לטפס, הוא לובש חולצה שעליה כתוב "לך טפס על סלע" ("Go climb a rock") ומגפי אנטי-כבידה. החולצה זהה לזו שלבש קפטן קירק בסרט "מסע בין כוכבים 5: הגבול האחרון", והמגפיים זהות לאלה של ספוק באותו הסרט.
הערות שוליים

↑  Sounds of Klingon
1 2  2022 Hugo Awards
↑   "wej Duj", במסד הנתונים הקולנועיים IMDb (באנגלית)
↑  Alex Zalben, ‘Star Trek: Lower Decks’ Best Episode Shows How the Other Factions Live, October 7, 2021, Decider
↑  The Best Of Star Trek 2021, December 30, 2021, Trek Movie
↑  Keith R.A. DeCandido, ghuS choQpu’ — Star Trek: Lower Decks: “wej Duj”, October 7, 2021, Tor
1 2  Anthony Pascale, Review: ‘Star Trek: Lower Decks’ Gets Ambitious In “wej Duj”, October 7, 2021, Trek Movie
↑  Mike Poteet, “wej Duj”: Star Trek Lower Decks S2E9 Review and Reaction, October 7, 2021, Fansided
↑  Nicholas DeRenzo, Every ‘Star Trek’ TV Series, Ranked, April 27, 2022, AARP
↑  Tara Bennett, Star Trek: Lower Decks Creator Mike McMahan on Season 2 Triumphs, Teases Seasons 3 and 4, July 11, 2022, IGN
↑  Witney Seibold, The Star Trek: Lower Decks Gag We'll Sadly Never Get To See, Febuary 25, 2022, Slashfilm
↑  Craig Elvy, Star Trek Brings A Discovery Trend Into The TNG Era, October 13, 2021, Screen Rant
1 2  Kyle Hadyniak, Star Trek: Lower Decks Episode 209 “Wej Duj” Review: All Is Not What It Seems, October 7, 2021, Trek News
| מסע בין כוכבים: סיפונים תחתונים |
| --- | --- | --- |
| יוצרי הסדרה | מייק מקמהן • על-פי "מסע בין כוכבים: הדור הבא" מאת ג'ין רודנברי |  |
| שחקנים ראשיים | טואוני ניוסם • ג'ק קווייד • נואל וולס(אנ') • יוג'ין קורדרו(אנ') |  |
| דמויות ראשיות | בקט מארינר • בראד בוימלר • ד'וואנה טנדי • סאם רות'רפרד |  |
| שחקנים משניים | דוון לואיס(אנ') • ג'רי אוקונל • פרד טטצ'יורה(אנ') • גיליאן ויגמן(אנ') • פול שיר(אנ') |  |
| דמויות משנה | קרול פרימן • ג'ק ראנסום • שאקסס • ט'אנה • אנדי בילאפס |  |
| גזעי חייזרים | גאלארדאניים • קלינגונים • בורג • פקלדים |  |
| פרקים בולטים | Second Contact • No Small Parts • wej Duj |  |
| ראו גם | זיכיון מסע בין כוכבים |  |
עוף טנדורי

| --- | --- |

 
 מאכלים
 סוג:  מנת עוף 
 מוצא:  הודו 
 מרכיבים עיקריים:  בשר עוף, יוגורט 
 
עוף טנדורי (בהינדי: तंदूरी चिकन; בפאנג'בי: ਤੰਦੂਰੀ ਚਿਕਨ; באנגלית: Tandoori chicken) הוא מאכל ממדינת פנג'אב בהודו העשוי מבשר עוף מושרה ביוגורט ותבלינים וצלוי בטנדור, שהוא תנור חימר גלילי. המנה פופולרית כיום ברחבי העולם. הצורה המודרנית של המנה זכתה לפופולריות של מסעדת מוטי מאהל בניו דלהי, הודו בסוף שנות ה-40.
היסטוריה

עוף שנצלה בתנורים דמויי טנדור מתועד בציוויליזציה בתרבות עמק האינדוס של תקופת הברונזה של ההיסטוריה של תת-היבשת ההודית, כבר בשנת 3000 לפני הספירה.     הרבה יותר מאוחר, ה-Sushruta Samhita (טקסט סנסקריט עתיק על רפואה וכירורגיה, ואחת המסות החשובות ביותר בנושא זה ששרדו מהעולם העתיק) מתעד בשר שמתבשל בתנור (קאנדו) לאחר שתובל באבקת חרדל שחור (rai) ותבלינים ריחניים.
עוף טנדורי כמאכל, מקורו בחבל פנג'אב לפני העצמאות וחלוקה הודו.  בסוף שנות ה-40, עוף טנדורי זכה לפופולריות במוטי מאהל ביישוב Daryaganj  בניו דלהי על ידי מהגרים הינדים פנג'אבים מפשאוור   וכן מייסדי מסעדת מוטי מהל. הם עבדו לפני כן במזללה קטנה בשם מוטי מאהל, בבעלותו של אדם בשם Mokha Singh Lamba בפשוואר, הודו הבריטית, החל משנות ה-20 של המאה ה-20 עד 1947.
עוף טנדורי זכה לפופולריות בהודו שלאחר העצמאות על ידי מסעדת מוטי מאהל, Daryaganj בדלהי כאשר הוגש לראש ממשלת הודו הראשון, ג'ווהרלל נהרו. מאז, עוף טנדורי הפך למנה סטנדרטית בנשפים רשמיים.
הכנה

חלקי העוף הגולמיים משוחררים מהעור ולאחר מכן מושרים במרינדה בתערובת של דאהי (יוגורט) וטנדורי מסאלה, שהוא תערובת תבלינים. הם מתובלים ונצבעים בפלפל קאיין, אבקת צ'ילי אדום, או אבקת צ'ילי אדום קשמירי וכן בכורכום או בצבעי מאכל.
את העוף המושרה מניחים על שיפודים ומבשלים בטמפרטורות גבוהות בתנור טנדור, המחומם בפחם או עצים, מה שמוסיף לטעם המעושן. ניתן לבשל את המנה גם בתנור רגיל, באמצעות שיפוד או רוטיסרי (צלייה על שיפוד מתכת עבה וארוך שמסתובב), או על פחמים לוהטים.
המטבח

ניתן לאכול עוף טנדורי כמתאבן או כמנה ראשונה, או כמנה עיקרית, לרוב מוגש עם לחם שטוח נאן. הוא משמש גם כבסיס למאכלי קארי רבים על בסיס שמנת, כגון עוף בחמאה.
עוף טנדורי
מנת עוף טנדורי, במסעדה בהודו.
עוף טנדורי מוגש במסעדה במומבאי, הודו.
עוף טנדורי בפנג'אב, פקיסטן.
עוף טנדורי משופד במסעדה באגרה, הודו.
עוף טנדור בדאקה, בנגלדש
וריאציות

תהילתו של עוף טנדורי הובילה לנגזרות רבות, כגון עוף טיקה (וכן המאכל ההודי שזכה לפופולריות בבריטניה, עוף טיקה מסאלה), שנמצא בדרך כלל בתפריטים במסעדות הודיות בכל רחבי העולם. כמעט כל הנגזרות של עוף טנדורי מתחילות במרינדה על בסיס יוגורט ומרינדה על בסיס הדרים.
עוף טיקה
עוף טיקה מסאלה
פלטת מיקס עוף טנדורי הודי
ראו גם

המטבח ההודי
רשימת מנות עוף
המטבח הפקיסטני
המטבח הפנג'אבי
טנדורי מסאלה
עוף בחמאה
מתכון טנדורי עוף מושלם
Do You Want to Build a Snowman?

| --- | --- |
 שיר בביצוע קריסטן בל, אגתה לי מון וקייטי לופז
 מתוך האלבום Frozen
 יצא לאור:  25 בנובמבר 2013 
 תאריך הקלטה:  2012
 סוגה:  שיר מחזמר 
 שפה:  אנגלית 
 אורך:  03:26
 חברת תקליטים:  וולט דיסני רקורדס 
 כתיבה:  קריסטן אנדרסון-לופז, רוברט לופז 
 לחן:  רוברט לופז, קריסטן אנדרסון-לופז 
 הפקה:  קריסטן אנדרסון-לופז, רוברט לופז, כריסטוף בק, כריס מונטן, טום מקדוגל
 
"Do You Want to Build a Snowman?" (בעברית: "את רוצה לבנות איש שלג?") הוא שיר מתוך הסרט לשבור את הקרח, שנכתב והולחן על ידי קריסטן אנדרסון-לופז ורוברט לופז. השיר הוא השיר השני הנמכר ביותר ברשימת שירי חג המולד הנמכרים ביותר בכל הזמנים, לאחר "All I Want for Christmas Is You" של מריה קארי.
נכון ליולי 2022, השיר הושמע למעלה מ-249 מיליון פעמים ביוטיוב, ו-238 מיליון פעמים בספוטיפיי.
סצנה בסרט

השיר "Do You Want to Build a Snowman?" מופיע בסרט "לשבור את הקרח" משנת 2013.
הוא מתאר את התדרדרות מערכת היחסים בין האחיות אלזה ואנה, כאשר אלזה נסגרת בפני העולם בשל הפחד מכוחות הקרח הקסומים שלה. אנה הצעירה לא מבינה מדוע אחותה איבדה עניין בפעילויות המשותפות שלהן מהעבר, בעוד שאלזה נאבקת ברגשות האשמה והפחד. השיר מציג גם את כאבן של שתי האחיות בעקבות מותו הטרגי של הוריהן בתאונה.
ניתן לפרש את השיר כסיפור על יחסי אחיות שנפגעו כתוצאה מטראומות ילדות, כמטאפורה לשינויים שמביא גיל ההתבגרות, או כלקח על החשיבות של תקשורת כנה עם האנשים שאוהבים, גם כשהיא מפחידה.
ביקורת

השיר זכה להערכה רחבה ממבקרי הקולנוע, מבקרי המוזיקה ומהקהל. קייל סמית', מהניו יורק פוסט, כינה את השיר "קלאסיקה". העיתון USA Today אמר כי השיר הוא "נאמבר מוזיקלי מקסים הממחיש את הכמיהה הרגשית של אנה, ששרה במתיקות לבבית על ידי בל." אלונסו דוראלדה, מ-TheWrap (אנ'), אמר כי השיר הוא שיר "נוקב". אתר הסרטים Moviefone (אנ') תיאר את השיר כ-"מעורר יבבות", ו-"השיר הטוב ביותר בלשבור את הקרח". סקוט מנדלסון, מפורבס, מדבר על "העושר והעצב העדין של מערכת היחסים המרכזית בין אנה ואלזה, של כל כך הרבה זמן שאבד לפחד, ספק עצמי וקצת הורות מפוקפקת בנקודת זמן מרכזית", ותיאר את השיר בתור "שיר יפהפה ... זה רק אחד מתוך קומץ שירים נהדרים". בנוסף, הוא אמר כי: "פחדתי מוות [אם השיר] יחזור כפזמון שיא כאשר והסיפור יסתיים רע."
בביקורת על הפסקול של לשבור את הקרח, אתר האינטרנט Sputnikmusic ציין כי "השירים משלימים היטב את הוויזואליה המדהימה, במיוחד בגזרה המורחבת הראשונה "Do You Want to Build a Snowman?", המעוררת בסופו דמעות", וכן כי "זה אחד מהשירים הווקאלים הבודדים הרחוקים מהטמטום המוחץ של החומרים האחרים". העיתון City Newspaper (אנ') תיאר את השיר כשיר ש-"מכונן אופי", וציין כי יחד עם "Frozen Heart", הוא "דומה מאוד לפלט השירים של דיסני תחת אלן מנקן ... ולכן הם יימכרו באופן מיידי". בסקירה על הפסקול נכתב כי: "בעוד ש-"Do You Want to Build a Snowman?" עובד טוב יותר בסרט (הוויזואליה משלימה חלק מהפערים של השיר), השירה החמודה והלחן המהמם עוזרים לזכור שלו". באתר האינטרנט AllMusic נכתב כי ל-"Do You Want to Build a Snowman?" ולדואט האהבה "Love Is an Open Door" יש "סנוור עכשווי בברודוויי".
ביקורת > דירוגים ברשימות

| כתב עת / ארגון | רשימה | דירוג | מקור |
| --- | --- | --- | --- |
| בילבורד | 100 שירי דיסניוורס הגדולים בכל הזמנים | 61 |  |
מיקומי שיא

|   ‏‏‏  מצעדים ודירוגים (2013–2014)> מדינה |   ‏‏‏  מצעדים ודירוגים (2013–2014)> מצעד |   ‏‏‏  מצעדים ודירוגים (2013–2014)> מיקום שיא |   ‏‏‏  מצעדים ודירוגים (2013–2014)>  |
| --- | --- | --- | --- |
|  אוסטרליה | מצעד הסינגלים האוסטרלי | 45 |  |
|  אירלנד | מצעד הסינגלים האירי | 35 |  |
|  ארצות הברית | בילבורד הוט 100 | 51 |  |
|  ארצות הברית | מצעד ה-Heatseekers | 1 |  |
|  ארצות הברית | מצעד השירים הדיגיטליים לילדים | 2 |  |
|  ארצות הברית | מצעד 100 שירי החג | 2 |  |
|  ארצות הברית | מצעד שירי החג הדיגיטליים | 1 |  |
|  הממלכה המאוחדת | מצעד הסינגלים הבריטי | 26 |  |
|  סקוטלנד | מצעד הסינגלים הסקוטי | 30 |  |
|  קוריאה הדרומית | סירקל צ'ארט | 3 |  |
|  קנדה | קנדה הוט 100 | 61 |  |
|   ‏‏‏  מצעדי סוף שנה (2014)> מדינה |   ‏‏‏  מצעדי סוף שנה (2014)> מצעד |   ‏‏‏  מצעדי סוף שנה (2014)> מיקום שיא |   ‏‏‏  מצעדי סוף שנה (2014)>  |
| --- | --- | --- | --- |
|  הממלכה המאוחדת | מצעד הסינגלים הבריטי | 83 |  |
נתוני מכירות

| אזור | תואר | מכירות |
| --- | --- | --- |
| אוסטרליה (ARIA) | זהב | 35,000 |
| הממלכה המאוחדת (BPI) | פלטינה | 600,000 |
| ארצות הברית (RIAA) | 3× פלטינה | 3,000,000 |
סגנון התחייה הרוסי

סגנון התחייה הרוסי באנגלית: Russian Revival architecture (שמות מקבילים הם: סגנון רוסי, סגנון פסאודו-רוסי, סגנון נאו-רוסי, סגנון ביזנטי-רוסי) הם מספר תנועות שונות בתוך האדריכלות הרוסית שצמחה ברבע השני של המאה ה-19 והיווה שילוב אקלקטי של אלמנטים ביזנטיים וארכיטקטורה רוסית עתיקה.
אדריכלות התחייה הרוסית קמה במסגרת העניין המחודש באדריכלות הלאומית, שהתפתחה באירופה במאה ה-19, והיא מהווה פרשנות וסגנונות של המורשת האדריכלית הרוסית. רוב אדריכלי התחייה לא שיחזרו ישירות את המסורת האדריכלית הישנה. סגנון התחייה הרוסית שולב ברציפות עם סגנונות בינלאומיים אחרים, מהרומנטיקה האדריכלית של המחצית הראשונה של המאה ה-19 ועד לסגנון המודרני.
רקע תרבותי

כמו התחייה הרומנטית של מערב אירופה, התחייה הרוסית נודעה על ידי עניין מלומד באנדרטאות ההיסטוריות של האומה. ההיסטוריציזם הדהד עם הלאומיות העממית והפאן-סלאביזם של התקופה. התיאור המאויר הראשון של האדריכלות הרוסית היה הפרויקט של אנטולי דמידוב, הנסיך הראשון של סן דונאטו והשרטט הצרפתי אנדרה דוראנד, התיעוד של הסיור שלהם ברוסיה ב-1839 . הוא פורסם בפריז בשנות הארבעים בשם Voyage Pittoresque et Archéologique en Russie. הליטוגרפיות של דוראנד מסגירות רגישות של זר לאחרות לכאורה של האדריכלות הרוסית, ומציגות כמה מאפיינים מעוותים באופן מוזר, ואף על פי שהם, בסך הכל, ייצוגים מדויקים למדי, המסמך שהוא הפיק שייך לז'אנר של ספרות טיולים ולא לחקירה היסטורית.
התפתחות הסגנון > 1825–1850

הדוגמה הראשונה של התחייה הביזנטית בארכיטקטורה הרוסית והדוגמה הראשונה שנבנתה אי פעם ניצבת בפוטסדאם, גרמניה, כנסיית חמש הכיפות לזכר אלכסנדר נבסקי מאת וסילי סטסוב (בונה קתדרלת טריניטי הנאו-קלאסית, סנט פטרסבורג, אביו של המבקר ולדימיר סטסוב) . בשנה שלאחר מכן השלים סטאסוב את כנסיית המעשרות הגדולה יותר עם חמש כיפות בקייב.
הרעיון הרוסי-ביזנטי הועבר על ידי קונסטנטין תון עם אישור מכלותי של ניקולאי הראשון. סגנונו של תון גילם את רעיון ההמשכיות בין ביזנטיון לרוסיה, התואם בצורה מושלמת את האידאולוגיה של ניקולאי הראשון. האדריכלות הרוסית-ביזנטית מאופיינת בערבוב שיטות הקומפוזיציה וקשתות מקומרות של ארכיטקטורה ביזנטית עם עיטורי חוץ רוסיים עתיקים, והתממשו בצורה חיה ב'פרויקטים של תון. בשנת 1838, ניקולאי הראשון "המליץ" על ספר עיצובי המודל של תון לכל האדריכלים; אכיפה נוספת הגיעה בשנים 1841 ו-1844.  מבנים שתוכננו על ידי תון או שהתבססו על עיצוביו היו קתדרלת ישו המושיע, ארמון הקרמלין הגדול והנשקייה במוסקבה, גם קתדרלות בסבאבורג, ילץ, טומסק, רוסטוב-על-דון וקרסנויארסק.
האכיפה הרשמית של האדריכלות הביזנטית הייתה, למעשה, מוגבלת מאוד: היא חלה רק על בניית כנסיות חדשות, ובמידה פחותה, על ארמונות מלכותיים. הבנייה הפרטית והציבורית התנהלה באופן עצמאי. מבני הציבור של תון עצמו, כמו טרמינל הרכבת ניקולייבסקי הפסאודו-רנסאנס, חסר מאפיינים ביזנטיים. מבט מקרוב על כנסיות שנבנו בתקופת שלטונו של ניקולי מגלה מבנים נאו-קלאסיים רבים מהמעלה הראשונה, כמו קתדרלת אלוחובו במוסקבה (1837–1845) האמנות הביזנטית הרשמית לא הייתה מוחלטת בתקופת שלטונו של ניקולאי; הוא נדיר בימינו, שכן הכנסיות הביזנטית, שהוכרזו כ"חסרות ערך" על ידי הבולשביקים, היו הראשונות שנהרסו בעידן הסובייטי.
.
התפתחות הסגנון > שנות ה-50

כיוון נוסף שנקט סגנון התחייה הרוסית היה תגובה נגד אמנות תון רשמית, שהושפעה מהרומנטיקה, סלבופיליזם ומחקרים מפורטים של אדריכלות עממית. המבשר של מגמה זו בעיצוב הכנסיות היה אלכסיי גורנוסטאיב (בשנותיו המאוחרות יותר, 1848–1862), בולט בהמצאה מחדש של מוטיב גג האוהלים הצפוני הרוסי המוגבר במבנה הקמרון הרומנסקי והרנסאנס. דוגמה מוקדמת שקיימת באדריכלות אזרחית היא קוטג' פוגודינסקי מעץ במוסקבה, מאת ניקולאי ניקיטין (1856).
התפתחות הסגנון > לאחר 1861

רפורמת האמנציפציה של 1861 והרפורמות הבאות של אלכסנדר השני דחפו את האליטה הליברלית לחקור את שורשי התרבות הלאומית. התוצאה הראשונה של מחקרים אלה בארכיטקטורה הייתה לידתו של סגנון "עממי" או פסאודו-רוסי, המודגמת ביצירות משנות ה-70 של המאה ה-19 של איוואן רופט (באברמצבו, 1873) ויקטור הרטמן (בית הדפוס ממונטוב, 1872). אמנים אלה, בברית עם תנועת נארודניק, עשו אידיאליזציה של חיי האיכרים ויצרו חזון משלהם של אדריכלות "עממית". גורם נוסף היה דחיית האקלקטיות המערבית ששלטה בבנייה האזרחית של שנות ה-50–1860, תגובה נגד ה"מערב הדקדנטי", נפוצו על ידי המבקר רב ההשפעה ולדימיר סטסוב.
איוואן זבלין, תאורטיקן של התנועה, הכריז כי "הסגנון הרוסי, שצמח באופן טבעי מבקתות עץ של איכרים, שמר על רוח האי-סדר היפה... היופי של בניין אינו בפרופורציות שלו, אלא להפך, בהבדל. לכן מתנגדיו של רופט שהתנגדו לסגנונו, התרכזו באימוץ חלקים חיים אך לא תואמים של ארכיטקטורה עממית, בעיקר אימצו את הגגות בעלי שיפוע גבוה. עץ היה החומר המועדף, לטוב ולרע - רע, כי מבני עץ, במיוחד אלה בעלי צורה לא קונבנציונלית, לא היו ניתנים להרחבה ובעלי תוחלת חיים קצרה מאוד. מעטים מאוד שרדו עד ההווה. לטוב, כי מהירות הבנייה והמראה הלא שגרתי היו התאמה מושלמת עבור ביתני תערוכות, עמדות הכתרה ופרויקטים דומים לטווח קצר.
המגמה נמשכה לתוך המאה ה-20 ושנות העשרים שלה. (איליה גולוסוב).
לזמן קצר בשנות ה-80 של המאה ה-19, גרסה פחות רדיקלית של הסגנון הפסאודו-רוסי, המבוססת על העתקת ארכיטקטורת הלבנים מהמאה ה-17, כמעט הצליחה להתקבל כאמנות הרשמית החדשה. מבנים אלה נבנו, ככלל, מלבנים עם יישום טכנולוגיית בנייה מודרנית. הם החלו להיות מעוטרים בשפע אלמנטים מהמסורת האדריכלות הפופולרית הרוסית. האלמנטים האדריכליים האופייניים לתקופה זו, כגון עמודים "כרסנים", תקרות מקושתות נמוכות, חורים צרים עם לולאות חלונות, גגות אוהלים, ציורי קיר עם עיצובי פרחים, שימוש באריחים צבעוניים ופרזול מסיבי, באים לידי ביטוי הן בחיצוניות והן בקישוט הפנימי של מבנים אלה. דוגמה טיפוסית היא המוזיאון ההיסטורי (1875–81, האדריכל ולדימיר שרווד) שהשלים את המבנים בכיכר האדומה.
התפתחות הסגנון > 1898–1917

בתחילת המאות חוותה הכנסייה הרוסית האורתודוקסית מגמה חדשה; בניית קתדרלות גדולות במיוחד בפרברי מעמד הפועלים בערים הגדולות. חלקן, כמו קתדרלת העלייה דורוגומילובו (1898–1910), שהתאימה ל-10,000 מתפללים, הושקו בפאתי מדינה שקטים שגדלו באוכלוסייתם עד למועד השלמתם. תאורטיקנים נוצרים מסבירים את הבחירה במקומות מרוחקים כאלה בשאיפה להרחיב את טווח ההגעה של הכנסייה למעמד הפועלים, בתקופה שבה מעמדות עשירים יותר התרחקו ממנו. אדריכלות ביזנטית הייתה בחירה טבעית עבור פרויקטים אלה. זו הייתה הצהרה ברורה של שורשים לאומיים, נגד הכפירות האירופיות המודרניות. זה היה גם זול בהרבה מהקתדרלות הנאו-קלאסיות הגדולות, הן בעלויות הראשוניות והן בתחזוקה שלאחר מכן. הדוגמאות הגדולות ביותר מסוג זה.
גלריה

תחנת רכבת לושון
בית התחרה אירקוצ׳ק
כנסיית ישו המושיע, מוסקבה
חנות גום, מוסקבה
כנסייה רוסית בלודז׳, פולין, 1909
הערות שוליים

↑  Russian: Власов, В.Г., "Большой энциклопедический словарь изобразительного искусства", 2000, ст."Русско-византийский стиль"
↑  Moscow. Monuments of Architecture, 18th - the first third of 19th century", Moscow, Iskusstvo, 1975, p.331
↑  Russian: Власов, В.Г., "Большой энциклопедический словарь изобразительного искусства", 2000, ст."Псевдо-русский стиль"
↑  1923 draft
↑  Russian: Елена Лебедева, "Храм Богоявления Господня в Дорогомилове", www.pravoslavie.ru
המבנה הוותיק ביותר של התחייה הרוסית, כנסיית הזיכרון של אלכסנדר נייבסקי בשנת 1826 בפוטסדאם
קתדרלה אופנסקי, הלסינקי
כנסיית אלכסנדר נייבסקי, יאלטה, קרים
בניין התזמורת הפילהרמונית של אלטי, ברנאול
יורי קונדרטיוק

| --- | --- |

 לידה:  21 ביוני 1987 פולטבה, האימפריה הרוסית (כיום אוקראינה)
 פטירה:  פברואר 1942  (בגיל 7 חודשים  ו־11 ימים) קלוגה, ברה"מ 
 שם לידה:  אלכסנדר איגנטייביץ' שרגיי
 מדינה:  האימפריה הרוסית 
 השכלה:  האוניברסיטה הפוליטכנית של סנקט פטרבורג 
 השקפה דתית:  נצרות קתולית 
 
יורי ואסילביץ' קונדרטיוק (ברוסית Ю́рий Васи́льевич Кондратю́к; באוקראינית: Ю́рій Васи́льович Кондратю́к; יוני 1897 - פברואר 1942), שמו האמיתי הוא אלכסנדר איגנטייביץ' שרגיי (ברוסית:Алекса́ндр Игна́тьевич Шарге́й; באוקראינית: Олександр Гнатович Шаргей;) היה מהנדס ומתמטיקאי אוקראיני בברית המועצות. הוא היה פורץ דרך בתחום האסטרונאוטיקה ושיגור לחלל, תאורטיקן וחוזה שבתחילת המאה ה-20 פיתח, לראשונה בהיסטוריה, את רעיון "מפגש במסלול סביב הירח" (Lunar Orbit Rendezvous - LOR), מושג מפתח לנחיתה והחזרה של שיגורי חלל מכדור הארץ לירח . רעיון זה שימש מאוחר יותר לתכנון טיסת החלל המאוישת הראשונה לירח. עבודותיו עסקו גם בהיבטים רבים נוספים של שיגורי חלל וחקר החלל.
קונדרטיוק גילה את תגליותיו המדעיות בתנאי מלחמה (כולל שתי מלחמות העולם ומלחמת האזרחים הרוסית), רדיפות מתמשכות מצד השלטונות ומחלות קשות. למעשה, "יורי קונדרטיוק", השם שבו נודע ברוסיה ומחוצה לה, היה זהות גנובה שאמץ ב-1921 לשם הגנה עצמית.
ביוגרפיה ומחקר > ילדותו

קונדרטיוק נולד בשם אלכסנדר איגנטייביץ' שרגיי בשנת 1897 בפולטבה, באימפריה הרוסית (כיום אוקראינה), למרות שמשפחתו התגוררה במקור בקייב. אביו, איגנט בנדיקטוביץ' שרגיי, היה יהודי שהתנצר והצטרף לכנסייה הקתוליות ולמד פיזיקה ומתמטיקה באוניברסיטת קייב בזמן נישואיו. אמו של קונדרטיוק, לודמילה לבובנה שליפנבך, ממשפחת האצולה שליפנבך, לימדה צרפתית בבית ספר בקייב, והייתה בהריון כאשר התחתנה בינואר 1897. היא צאצא ישיר של וולמר אנטון פון שליפנבך, גנרל שהשתתף בפלישה הכושלת של קרל ה-12, מלך שוודיה לרוסיה. סבה אנטון פון שליפנבך היה לוטננט קולונל בצבא הרוסי הקיסרי והשתתף במלחמות נפוליאון. אלכסנדר גר בעיקר עם סבתו ובעלה בפולטבה .
כבר מגיל צעיר, קונדרטיוק הפגין יכולות גבוהות בפיזיקה ומתמטיקה. כשהיה מבוגר מספיק כדי ללמוד בתיכון, הוא התקבל היישר לתיכון יוקרתי, אותו סיים כמה שנים מאוחר יותר עם מדליית זהב על הצטיינות.
ביוגרפיה ומחקר > השכלה גבוהה ומלחמת העולם הראשונה

בהמשך התקבל קונדרטיוק ללימודי הנדסה במכון הפוליטכני בפטרוגרד, שם הושפע מאיוון משצ'רסקי . עם זאת, זמן קצר לאחר מכן גויס לשירות במלחמת העולם הראשונה, ונשלח להכשרה לקצונה באחד מבתי הספר לקצינים (יונקרים) המקומיים בפטרוגרד. במהלך שירותו הצבאי בחזית הקווקזית, מילא קונדרטיוק ארבע מחברות ברעיונות לגבי טיסה בין-פלנטות. רעיונות אלו כללו הצעה לשימוש בחללית מודולרית כדי להגיע לירח, תוך השארת יחידת ההנעה של הרכב במסלול בזמן שנחתת קטנה יותר תנחת על הירח ותחזור (אסטרטגיה שאומצה בסופו של דבר על ידי מהנדסי תוכנית אפולו). הוא כלל חישובים מפורטים של המסלול הדרוש לחללית כדי לנוע ממסלול כדור הארץ למסלול הירח וחזרה למסלול כדור הארץ, מסלול המוכר כיום כ "מסלול קונדרטיוק" או "לולאת קונדרטיוק".
ביוגרפיה ומחקר > השנים הסובייטיות הראשונות

קונדרטיוק עזב את הצבא ב-1917 בעקבות המהפכה הרוסית וניסה להתפרנס מהסקת דוודים בפולטבה. כיוון שהיה בעבר קצין של בצבא הצאר, הוא שוב גויס בשנת 1919 על מנת להצטרף לצבא הלבן. מכיוון שלא רצה להשתתף במלחמת האזרחים, הוא ערק במהלך הנסיעה מקייב לאודסה, תוך כדי איבוד כל מסמכיו. כעריק לצבא הלבן, הוא היה גם בסיכון גבוה למעצר על ידי השלטונות הבולשביקים בשל היותו קצין בצבא הצאר לשעבר.
בשנת 1920 ניסה קונדרטיוק לברוח לפולין אך נעצר על ידי שומרי הגבול ונשלח בחזרה. בינתיים, אמו החורגת השיגה את המסמכים של אדם בשם יורי ואסילביץ' קונדרטיוק, יליד לוצק שנת 1900 אשר נפטר לאחרונה משחפת. תחת זהות חדשה זו, התגורר קונדרטיוק באזור קובאן ובצפון הקווקז, ועבד כמכונאי וברכבת. בשנת 1927 התיישב בנובוסיבירסק שבסיביר.